b'\n_START_ARTICLE_\nAustralijos ir Naujosios Zelandijos armijos korpusas\n_START_SECTION_\nOriginali formacija\n_START_PARAGRAPH_\nPlanai suformuoti korpus\xc4\x85 prad\xc4\x97ti kurti jau 1914\xc2\xa0m. lapkrit\xc4\xaf, kai pirmasis Australijos ir Naujosios Zelandijos kari\xc5\xb3 kontingentas plauk\xc4\x97, kaip jie man\xc4\x97, \xc4\xaf Europ\xc4\x85. Vis d\xc4\x97lto buvo nuspr\xc4\x99sta neperkelti Australijos ir Naujosios Zelandijos kari\xc5\xb3 \xc4\xaf at\xc5\xa1iauri\xc4\x85 angli\xc5\xa1k\xc4\x85 \xc5\xbeiem\xc4\x85, taigi jie buvo nukreipti \xc4\xaf Egipt\xc4\x85 treniruotis kovai Vakar\xc5\xb3 fronte Pranc\xc5\xabzijoje. Brit\xc5\xb3 karo sekretorius Horacijus Kit\xc4\x8deneris paskyr\xc4\x97 generol\xc4\x85 Viljam\xc4\x85 Birdvud\xc4\x85, Brit\xc5\xb3 Indijos kariuomen\xc4\x97s karinink\xc4\x85, vadovauti paj\xc4\x97goms i\xc5\xa1 Australijos ir Naujosios Zelandijos. Birdvudas korpuso personalo darbuotojais paskyr\xc4\x97 daugiausiai Brit\xc5\xb3 Indijos kariuomen\xc4\x97s karininkus. Birdvudas \xc4\xafvertinti korpuso \xc4\xaf Kair\xc4\x85 atvyko 1914\xc2\xa0m. gruod\xc5\xbeio 21 d._NEWLINE_Pirmiausia norima buvo pavadinti korpus\xc4\x85 Australijos Armijos Korpusu, toks pavadinimas buvo naudojamas karini\xc5\xb3 vienet\xc5\xb3 dienora\xc5\xa1tyje, taip pat sporto renginiuose tiek australai, tiek zelandie\xc4\x8diai atstovaudavo Australij\xc4\x85. Vis d\xc4\x97lto protestai Naujojoje Zelandijoje prived\xc4\x97 iki to, kad korpusas gavo Australijos ir Naujosios Zelandijos Armijos Korpuso vard\xc4\x85. Administracijos klerkai teig\xc4\x97, kad pavadinimas yra pernelyg sud\xc4\x97tingas, tod\xc4\x97l greitai pritaik\xc4\x97 sutrumpinim\xc4\x85 A. ir N.Z.A.K. arba tiesiog ANZAK. Netrukus \xc5\xa1is sutrumpinimas tapo kodiniu korpuso pavadinimu, bet kasdienyb\xc4\x97je nebuvo naudojamas iki kol pasibaig\xc4\x97 Galipolio kampanija._NEWLINE_Prad\xc5\xbeioje korpus\xc4\x85 sudar\xc4\x97 dvi divizijos; Australijos divizija, sudaryta i\xc5\xa1 1-osios, 2-osios ir 3-iosios Australijos p\xc4\x97stinink\xc5\xb3 brigad\xc5\xb3 bei Naujosios Zelandijos divizija, sudaryta i\xc5\xa1 Naujosios Zelandijos p\xc4\x97stinink\xc5\xb3 brigados, Naujosios Zelandijos rait\xc5\xb3 \xc5\xa1auli\xc5\xb3 brigados, Australijos 1-osios lengvosios rait\xc5\xb3j\xc5\xb3 brigados ir 4-osios Australijos p\xc4\x97stinink\xc5\xb3 brigados. 2-oji ir 3-oji Australijos lengvosios raitosios brigados buvo priskirtos tiesiog ANZAK korpusui, o ne ka\xc5\xbekuriai divizijai._NEWLINE_Nepaisant korpuso pavadinimo tiesioginio ry\xc5\xa1io su Australija ir Nauj\xc4\x85ja Zelandija, ANZAK buvo sudarytas i\xc5\xa1 \xc4\xafvairi\xc5\xb3 tautybi\xc5\xb3 kari\xc5\xb3. Neskaitant daugyb\xc4\x97s Britanijos karinink\xc5\xb3 korpuse ir personale, ANZAK taip pat sudar\xc4\x97 7-oji Indijos kaln\xc5\xb3 artilerist\xc5\xb3 brigada, Ceilono \xc5\xa1auli\xc5\xb3 paj\xc4\x97gos, \xc5\xbeyd\xc5\xb3 legiono paj\xc4\x97gos, keturi batalionai i\xc5\xa1 Britanijos Karali\xc5\xa1kojo laivyno divizijos, Britanijos 13-oji divizija, viena brigada i\xc5\xa1 Britanijos 10-osios divizijos ir 29-oji Indijos p\xc4\x97stinink\xc5\xb3 brigada.\n_START_SECTION_\nPirmasis pasaulinis karas\n_START_PARAGRAPH_\nPo evakuacijos i\xc5\xa1 Galipolio 1915\xc2\xa0m. lapkrit\xc4\xaf Australijos ir Naujosios Zelandijos kariai buvo v\xc4\x97l surinkti Egipte. Naujosios Zelandijos kontingentas prasipl\xc4\x97t\xc4\x97, kad gal\xc4\x97t\xc5\xb3 suformuoti savo paties divizij\xc4\x85\xc2\xa0\xe2\x80\x93 Naujosios Zelandijos Divizij\xc4\x85. Pirmosios Australijos imperatori\xc5\xa1kosios paj\xc4\x97gos atliko didel\xc4\x99 reorganizacij\xc4\x85 ir suformavo dvi naujas divizijas: 4-\xc4\x85j\xc4\x85 ir 5-\xc4\x85j\xc4\x85 divizijas. \xc5\xa0ios dvi divizijos suformavo du korpusus: I ir II ANZAK korpusus. I ANZAK korpusas, vadovaujamas generolas Birdvudo, i\xc5\xa1vyko \xc4\xaf Pranc\xc5\xabzij\xc4\x85 1916\xc2\xa0m. prad\xc5\xbeioje. II ANZAK korpusas, vadovaujamas generolo Aleksandro Godlio, i\xc5\xa1vyko ten pat netrukus po I korpuso._NEWLINE_1916\xc2\xa0m. saus\xc4\xaf buvo suformuoti 4-asis ANZAK batalionas, Imperatori\xc5\xa1kosios kupranugari\xc5\xb3 raiteli\xc5\xb3 paj\xc4\x97gos bei Naujosios Zelandijos paj\xc4\x97gos. 1-asis ir 3-iasis batalionai buvo austral\xc5\xb3, o 2-asis buvo brit\xc5\xb3. 1916\xc2\xa0m. kov\xc4\x85 ANZAK raitoji divizija su trimis austral\xc5\xb3 ir viena zelandie\xc4\x8di\xc5\xb3 brigada buvo suformuota tarnybai Egipte ir Palestinoje. Taip pat egzistavo 1-asis ANZAK belaid\xc5\xbeio signalo skvadronas, kuris pad\xc4\x97jo Brit\xc5\xb3 ekspedicin\xc4\x97ms paj\xc4\x97goms Mesopotamijoje 1916\xe2\x80\x931917\xc2\xa0m.\n_START_SECTION_\nAntrasis pasaulinis karas\n_START_PARAGRAPH_\nAntrojo pasaulinio karo metu Australijos I korpusas buvo perkeltas \xc4\xaf Graikij\xc4\x85 1941\xc2\xa0m. Kadangi 2-oji Naujosios Zelandijos divizija buvo pavaldi \xc5\xa1iam korpusui (kaip ir graik\xc5\xb3 bei brit\xc5\xb3 formacijos), baland\xc4\xaf korpusas buvo oficialiai pervadintas \xc4\xaf ANZAK. Graikijos m\xc5\xab\xc5\xa1is baig\xc4\x97si per kelias savaites ir korpusas paliko \xc5\xa1al\xc4\xaf baland\xc5\xbeio 23-24 d., ANZAK pavadinimo oficialiai nebenaudodamas. _NEWLINE_Dalis kari\xc5\xb3 buvo evakuoti \xc4\xaf Aleksandrij\xc4\x85, bet dauguma buvo i\xc5\xa1si\xc5\xb3sti \xc4\xaf Kret\xc4\x85 su tikslu sustiprinti Kretos karin\xc4\x99 \xc4\xafgul\xc4\x85 prie\xc5\xa1 numatom\xc4\x85 Vokietijos oro ir j\xc5\xabros invazij\xc4\x85. Australai ir zelandie\xc4\x8diai buvo dislokuoti atitinkamai Retimno ir Chanijos miestuose vakarin\xc4\x97je Kretos dalyje, taip pat dislokuojant \xc5\xa1iek tiek Australijos kari\xc5\xb3 Heraklione. Invazija prasid\xc4\x97jo gegu\xc5\xbe\xc4\x97s 20 d. ir po nuo\xc5\xbemaus Kretos m\xc5\xab\xc5\xa1io, kuris t\xc4\x99s\xc4\x97si de\xc5\xa1imt dien\xc5\xb3, Kretoje buv\xc4\x99 kariai buvo nugal\xc4\x97ti vokie\xc4\x8di\xc5\xb3. Did\xc5\xbeioji dalis Chanijos miesto gyn\xc4\x97j\xc5\xb3 pasitrauk\xc4\x97 \xc4\xaf pietin\xc4\x99 salos pakrant\xc4\x99 ir i\xc5\xa1 Sfakijos miesto buvo evakuoti Karali\xc5\xa1kojo laivyno. Didel\xc4\x97 dalis likusi\xc5\xb3 kari\xc5\xb3 i\xc5\xa1veng\xc4\x97 sugavimo, kelis m\xc4\x97nesius besislapstydami kalnuose ir padedami vietini\xc5\xb3 Kretos gyventoj\xc5\xb3.\n_START_SECTION_\nKiti kofliktai\n_START_PARAGRAPH_\nVietnamo karo metu dvi kuopos i\xc5\xa1 Karali\xc5\xa1kojo Naujosios Zelandijos p\xc4\x97stinink\xc5\xb3 pulko buvo integuoros \xc4\xaf Karali\xc5\xa1kuosius Australijos pulko batalionus. \xc5\xa0ie integruoti batalionai tur\xc4\x97jo prid\xc4\x97t\xc4\x85 prie\xc5\xa1d\xc4\x97l\xc4\xaf ANZAK prie savo pavadinim\xc5\xb3 (pavyzd\xc5\xbeiui, 4 RAR tapo 4RAR/NZ (ANZAC) batalionu)._NEWLINE_ANZAK Kovos Grup\xc4\x97 yra veikianti Australijos ir Naujosios Zelandijos kari\xc5\xb3 kovos grup\xc4\x97, dislokuota Ryt\xc5\xb3 Timore. \xc5\xa0i kovos grup\xc4\x97 buvo \xc4\xafkurta 2006\xc2\xa0m. rugs\xc4\x97j\xc4\xaf.'